Diari Oficial de la Generalitat Valenciana


Sumari del DOGV 5663, del 19-12-2007 (2007/15664)

Notificació a Urbem Parkings SA. Resolució del recurs d'alçada, referència interna R-164/2006.
----------------------------------------------------------------------------------------------

### Dades del document

Número de DOGV
:   5663

Data del DOGV
:   19-12-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/15616


Data del document
:   12-09-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Urbem Parkings SA. Resolució del recurs d'alçada, referència interna R-164/2006. [2007/15148]  
De conformitat amb el que estableix l'article 59.4 de la Llei 30/92, de 26 de novembre, de règim jurídic de les administracions públiques i del procediment administratiu comú, es notifica a Urbem Parkings SA, c/ Isabel la Catòlica, núm. 8 (46156 València), la Resolució del recurs d'alçada amb el número de referència interna R-164/2006.  
Resolució  
Examinat el recurs d'alçada formulat per Vicente Martínez Ferrer, en representació de les comunitats de propietaris del carrer Ovidi Montllor i Mengual, números 2 i 4, contra la resolució d'incompetència en el procediment núm. VIVI/049860/97.  
Antecedents de fet  
Primer. Vicente Martínez Ferrer presenta una denúncia en nom de les comunitats de propietaris del carrer Ovidi Montllor i Mengual, núm. 2 i 4, de València, per presumptes deficiències constructives en el dit habitatge de protecció pública, i aporta diversos informes de tècnics municipals, contra la promotora Urbem Parkings SA.  
Segon. S'inicien les actuacions prèvies, entre aquestes la inspecció i l'informe pertinent de tècnic del Servei Territorial d'Habitatge i Projectes Urbans. En el dit informe, de data 18 de maig de 2006, es conclou que les qüestions denunciades no són competència del Servei Territorial d'Habitatge i Projectes Urbans.  
Tercer. Per Resolució del cap del Servei Territorial d'Habitatge i Projectes Urbans, de data 19 de maig de 2006, basant-se en l'informe tècnic abans ressenyat, s'acorda la incompetència del Servei Territorial, ja que les situacions plantejades es refereixen a la concessió de la llicència de nova ocupació dels immobles.  
Quart. Se sol·licita informe tècnic d'aquesta Direcció General. En aquest informe, realitzat per l'arquitecte Jerónimo Torralba Rull, es conclou:  
«El Decret 286/1997, de 25 de novembre, del Govern Valencià, pel qual s'aproven les normes d'habitabilitat, disseny i qualitat d'habitatges en l'àmbit de la Comunitat Valenciana (HD/91) estableix en l'article 1 que és objecte del Decret "la regulació de les condicions de l'edificació d'habitatges en els seus aspectes mínims d'habitabilitat", i s'assenyala en la introducció que "en la present norma sobre habitabilitat i disseny es preveuen les propietats que han de concórrer en l'habitatge, en si mateix i inclòs en el seu entorn, per a satisfer les exigències de l'individu i la societat". Amb aquesta finalitat, el capítol II destinat a l'habitatge de nova planta es divideix en tres apartats en què es defineixen les condicions que ha de complir l'habitatge en si, l'edifici i l'emplaçament. En el capítol III, destinat a l'habitatge de protecció oficial, es determinen a més les condicions que han de reunir els serveis urbanístics dels terrenys.  
En el dit capítol es disposa que "en qualsevol dels casos, els terrenys que el planejament incloga en sòl urbà hauran d'estar dotats d'accés rodat, abastiment d'aigua, evacuació d'aigües i subministrament d'energia elèctrica. Si aquests no existeixen es podrà edificar quan s'assegure l'execució subsidiària de la urbanització i de l'edificació, amb el compliment de les següents condicions:  
a) Que es justifique documentalment que s'ha prestat fiança a favor de l'Ajuntament corresponent en quantia suficient per a garantir l'execució de les obres d'urbanització, les quals han d'incloure no sols les obres que afecten el front de la façana o façanes del terreny sobre el qual es pretén construir, sinó totes les infraestructures necessàries perquè puguen prestar-se els serveis públics necessaris com ara la xarxa d'abastiment d'aigües, sanejament, enllumenat públic i pavimentació de voreres i calçades, fins al punt d'enllaç de les xarxes generals i viàries que estiguen en funcionament.  
b) Que el projecte incloga els serveis que falten i que s'hauran de realitzar abans de sol·licitar la qualificació definitiva."  
Per la seua banda l'article 69.12 de la Llei 8/2004, de 20 d'octubre, de l'habitatge de la Comunitat Valenciana, determina que tenen la qualificació d'infraccions molt greus "les accions o omissions, per culpa o negligència, de promotors, constructors o facultatius durant l'execució de les obres d'habitatge de protecció pública que donen lloc a vicis o defectes greus que afecten l'edificació o habitabilitat dels habitatges".  
Així doncs, el present informe ratifica l'existència dels defectes constructius enumerats en els cinc informes municipals que es troben en l'expedient, a excepció dels apartats 1 i 5 de l'informe del Servei de Llicències Urbanístiques de l'Ajuntament de València (document UN), que poden considerar-se esmenats.  
Tots aquests defectes són, segons el parer de qui subscriu, defectes constructius de caràcter greu, ja que els enunciats en els punts 2 i 3 del primer informe municipal (document u), relatius a fallades en els molls de tancament de les portes dels vestíbuls previs i a l'absència de ventilació d'aquests mateixos vestíbuls, afecten directament el comportament dels elements de seguretat establits en la Norma de protecció contra incendis CPI-96; i els recollits en els quatre següents informes municipals són defectes constructius o carències de l'obra urbanitzadora i de les seues instal·lacions que afecten l'habitabilitat dels habitatges. L'execució de les dites obres i instal·lacions és obligatòria amb caràcter previ a la sol·licitud de la qualificació definitiva en virtut de l'esmentat article 3.3 de la HD/91, el qual assenyala les condicions mínimes que ha de tenir l'entorn per a considerar habitable l'habitatge; i tot això amb independència de l'atorgament o no de la llicència d'ocupació dels habitatges per part de l'Ajuntament de València.»  
Fonaments de dret  
Primer. Competència  
És òrgan competent per a resoldre aquest recurs la directora general d'Habitatge i Projectes Urbans, d'acord amb el que estableixen l'article 114 de la Llei 30/92, de règim jurídic de les administracions públiques i del procediment administratiu comú; els articles 11 i 12 del Decret 131/2007, de 27 de juliol, del Consell, pel qual s'aprova el Reglament orgànic i funcional de la conselleria de Medi Ambient, Aigua, Urbanisme i Habitatge, i l'article 4 del Decret 75/2007, de 18 de maig, del Consell, pel qual s'aprova el Reglament de protecció pública a l'habitatge.  
Segon. Procediment  
S'ha observat en la tramitació d'aquest expedient el que disposen els articles 107, 110, 114 i 115 de la Llei 30/1992, de règim jurídic de les administracions públiques i del procediment administratiu comú.  
Tercer. D'acord amb l'informe de tècnic d'aquesta Direcció General d'Habitatge i Projectes Urbans, de data 11 de setembre de 2007, s'observen defectes constructius greus que afecten l'edificació o l'habitabilitat dels habitatges situats al carrer Ovidi Montllor i Mengual, núm. 2 i 4, de València, infracció tipificada en l'article 69.12 de la Llei 8/2004. Per tant, no és procedent la incompetència al·legada pel Servei Territorial.  
Quart. L'article 113 de la Llei 30/1992, de 26 de novembre, de règim jurídic de les administracions públiques i del procediment administratiu comú, preveu la possibilitat en la resolució de recursos de retrotraure el procediment.  
Vistes la Llei 30/1992, de 26 de novembre, de règim jurídic de les administracions públiques i del procediment administratiu comú, i la resta de legislació de general i pertinent aplicació, i de conformitat amb la proposta de resolució de l'Àrea de Plans d'Habitatge, resolc:  
Estimar el recurs d'alçada interposat per Vicente Martínez Ferrer, en nom de les comunitats de propietaris del carrer Ovidi Montllor, núm. 2 i 4, de València, formulat contra la Resolució del cap del Servei Territorial d'Habitatge i Projectes Urbans de València, de data 19 de maig de 2006, i revocar en conseqüència aquesta i retrotraure el procediment al moment d'inici del procediment sancionador.  
Contra la present resolució que posa fi a la via administrativa es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació d'aquesta, segons el que disposen els articles 10.1 a) i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que puga exercir qualsevol altre recurs que crega oportú.  
València, 12 de setembre de 2007.- La directora general d'Habitatge i Projectes Urbans: M. Jesús Rodríguez Ortiz.